Aalborg Stiftstidende, 1833-01-14
Englands uhyre Besiddelser i Ostindien ville med det i Første maaskee atter forøges med en ny, nemlig Halvøen, Malacca. Sammes nordlige Deel indtil 140 Bredde har allerede i lang Tid tilhørt Siameserne, men den øvrige Deel af Halvøen indtil Sydspidsen, hvor den Englænderne tilhørende Stad Malacca er beliggende, beherskes af forskjellige uafhængige malaiske Fyrster, der tillige udøve et Slags Formynderskab over Staten Dschohor, den sydligste, og forhen tillige mægtigste af hine uafhængige Gebeter. Jmidlertid gjøre Siameserne ogsaa Fordring paa disse og erobrede saaledes i Aaret 1831 Staden Quedo paa Vestsiden af Halvnøen, omendskjøndt Englænderne have lovet den derværende Sultan Beskyttelse og ogsaa skyldte ham samme formedelst Aftrædelsen af Puld Penang. Et lignende Angreb foretoge i 1832 Siameserne sig paa den paa Østkysten liggende Stad, Patani, hvilken de erobrede i Mai Maaned og udøvede megen Grusomhed mod Indvaanerne. Den nærmest liggende Stat hedder Calantan; denne regjeres af 4 Brødre, som af Siameserne beskyldes for at have hjulpet Beboerne af Patani, og derfor hvert Øieblik have et Angreb at befrygte. De har tilbudt Siamejerne 40000 Dollars og 40 Pund Guldstov, men disse forlange ubetinget Underkastelse. Deres Plan - skrives der fra England - er øiensynlig den, at bemægtige sig hele Halvøen og dette nøder os til at gribe til Forholdsregler imod dem. Thi hvis Siam bemægtiger sig Staterne Calantan, Tringanu og Pahang, saa vilde det ganske forstyrre vor anseelige Handel paa Halvøen, idet denne Regjerings Vilkaarlighed og Havesyge oven kjøbet understøttes af en særdeles Skinsyge imod England, hvorfor den, saameget muligt, hindrer enhver Forbindelse med Englænderne. De 3 ovennævnte malaiske Stater, som nu trues af Siameserne, have henvendt sig til den engelske Regjering, i Malacca og begjert sammes Beskyttelse, og da Siam i sin sidste Tractat med det ostindiske Compagni har forpligtet sig til ikke at forstyrre Englændernes Handel med disse Stater, da fremdeles Sultanen af Dschohor, der staaer under engelsk Skyts, tilegner sig Overherredømmet over hine Districter, saa - siger den engelske Referent meget naivt - mangle vi hverken Paaskud eller Villie til at bringe hele Halvøen indtil den 12te Grad N. B. under vort Heredømme, J Anledning af Grev Pozzo di Borgos Nærværelse i London udtrykker Times sig saaledes: "Hans Besøg har, som det hedder, intet politisk Øiemed, men er en blot Lystreise. London, hvor det ikke er nødvendigt at holde en Tale til Kongen, er i dette Øieblik maaskee et behageligere Opholdsted for Greven, end Paris, hvor han vilde have været nødt til at holde een, og i samme enten berøre eller - hvad der vel kunde være ligesaa slemt - forbigaae visse deelicate Gienstande. En saa god Jagttager som denne Statsmand vil imidlertid kunne berette sin keiserlige Overherre, forskjellige nyttige Facta ihenseende til Udfaldet af de sidste Valg og den derpaa grundede Stemning i det næste Parlament. Han vil kunne berette sin Herre, at han har funden et Land, hvor Kongen og den høie Adel nu ere ligesaa ivrige Reformer, som de lavere Classer, hvor Torypartiet er aldeles styrtet, om endog dets Gjenfærd endnu huserer i Sa rum og Dunvichs øde Mure, og hvor der fra den ene Ende af Landet til den anden ikke engang findes en Tory der vilde løfte sin Haand eller laane en Skilling for at udbrede den hellige Alliances Grundsætninger; - at, med eet Ord, de liberale Meninger have vunden en Seier i Storbrittanien, der har været tilintetgjørende for Despotismen i Landet selv, muligt ogsaa i Udlandet. Et meget kort Ophold vil allerede kunne underrette Hr. Excel. herom; imidlertid byde vi Ham oprigtig velkommen.